CELEX: C2005/281/12
Language: fi
Date: 2005-11-12 00:00:00
Title: Asia C-317/05: Sozialgericht Kölnin 8.8.2005 tekemällään päätöksellä esittämä ennakkoratkaisupyyntö asiassa G. Pohl-Boskamp GmbH & Co. KG vastaan Gemeinsamer Bundesausschuss, asian käsittelyyn osallistuivat: 1) AOK-Bundesverband KdöR, 2) IKK-Bundesverband, 3) Bundesverband der Betriebskrankenkassen, 4) Bundesverband der landwirtschaftlichen Krankenkassen 5) Verband der Angestellten-Krankenkassen e.V., 6) AEV — Arbeiter-Ersatzkassen-Verband e.V., 7) Bundesknappschaft, 8) Seekrankenkasse, 9) Bundesrepublik Deutschland, jota edustaa Bundesministerium für Gesundheit und Soziale Sicherung

12.11.2005   
            
            
               FI
            
            
               Euroopan unionin virallinen lehti
            
            
               C 281/6
            
         Sozialgericht Kölnin 8.8.2005 tekemällään päätöksellä esittämä ennakkoratkaisupyyntö asiassa G. Pohl-Boskamp GmbH & Co. KG vastaan Gemeinsamer Bundesausschuss, asian käsittelyyn osallistuivat: 1) AOK-Bundesverband KdöR, 2) IKK-Bundesverband, 3) Bundesverband der Betriebskrankenkassen, 4) Bundesverband der landwirtschaftlichen Krankenkassen 5) Verband der Angestellten-Krankenkassen e.V., 6) AEV — Arbeiter-Ersatzkassen-Verband e.V., 7) Bundesknappschaft, 8) Seekrankenkasse, 9) Bundesrepublik Deutschland, jota edustaa Bundesministerium für Gesundheit und Soziale Sicherung
   (Asia C-317/05)
   (2005/C 281/12)
   Oikeudenkäyntikieli: saksa
   Sozialgericht Köln (Saksa) on pyytänyt 8.8.2005 tekemällään päätöksellä, joka on saapunut yhteisöjen tuomioistuimeen 17.8.2005, Euroopan yhteisöjen tuomioistuimelta ennakkoratkaisua asiassa G. Pohl-Boskamp GmbH & Co. KG vastaan Gemeinsamer Bundesausschuss, asian käsittelyyn osallistuivat: 1) AOK-Bundesverband KdöR, 2) IKK-Bundesverband, 3) Bundesverband der Betriebskrankenkassen, 4) Bundesverband der landwirtschaftlichen Krankenkassen, 5) Verband der Angestellten-Krankenkassen e.V., 6) AEV — Arbeiter-Ersatzkassen-Verband e.V., 7) Bundesknappschaft, 8) Seekrankenkasse, 9) Bundesrepublik Deutschland, jota edustaa Bundesministerium für Gesundheit und Soziale Sicherung seuraaviin kysymyksiin:
   
               1.
            
            
               Onko ihmisille tarkoitettujen lääkkeiden hintojen sääntelytoimenpiteiden avoimuudesta ja niiden soveltamisesta kansallisissa sairausvakuutusjärjestelmissä 21 päivänä joulukuuta 1988 annettua neuvoston direktiiviä 89/105/ETY (1) (jäljempänä transparenssidirektiivi) tulkittava siten, että sellainen jäsenvaltion säännös on sen vastainen, jolla sen jälkeen kun lääkkeet, jotka eivät edellytä lääkemääräystä, on suljettu kansallisen sairausvakuutusjärjestelmän korvausten ulkopuolelle, yhdelle kansalliseen sairausvakuutusjärjestelmään kuuluvalle elimelle myönnetään valtuus antaa transparenssidirektiivin 6 artiklan 1 kohdan toisessa virkkeessä ja 2 kohdassa säädettyä menettelyä noudattamatta yleisohjeita, joiden mukaan tietyt lääkkeet korvataan kansallisesta sairausvakuutusjärjestelmästä?
            
         
               2.
            
            
               Onko 21.12.1988 annettua direktiiviä 89/105/ETY tulkittava siten, että sillä myönnetään tämän päätöksen 1 kohdassa mainittujen lääkkeiden valmistajille subjektiivinen oikeus saada viranomaisilta perusteltu ja muutoksenhakuosoituksella varustettu päätös lääkkeensä sisällyttämisestä edellä mainittuun luetteloon myös silloin, kun jäsenvaltion lainsäädännössä ei säädetä vastaavasta päätösmenettelystä eikä muutoksenhakumenettelystä?
            
         
      (1)  EYVL L 40, s. 8.